ખાસ કરીને મણિનગરની કોલેજમાં ડીસીપી ઝોન-૬ આર.ટી સુસરા, મણિનગર પી.આઈ. પી.જી સરવૈયા અને કાગડાપીઠ વિસ્તારની સ્કૂલમાં ‘કે’ ડિવિઝનના એડી.ડીસીપી ચિંતન તેરૈયાએ સ્કૂલ-કોલેજમાં જઈ ૧૫-૧૫ મિનિટના ક્લાસ લીધા હતા. આ અંગે પોલીસ અધિકારીઓએ જણાવ્યું હતુ કે, કોલેજ તથા ધોરણ ૧૦,૧૧ અને ૧૨ની વિદ્યાર્થીનીઓમાં સ્ત્રીઓના કાયદા અંગેની જાગૃતિ આવે. તેમની જો કોઈ છેડતી કરતુ હોય અથવા કોઈ પણ પ્રકારે પજવણી કરતુ હોય તો તેની સામે કેવી રીતે કાર્યવાહી કરવી. સોસિયલ મીડિયા પર ફેક આઈ.ડીથી બનતા મિત્રોથી સાવધ રહેવું, દોસ્તારોમાં અંતર રાખવું, પરિવારની જાણ કર્યા વગર ક્યાંય એકલા ન જવું. પોતાના સોસિયલ મીડિયાના પાસવર્ડ ગમે તેવા સંબંધ હોય તો પણ કોઈને ન આપવા જેવી સામાન્ય માહિતી અપાઈ હતી.